google/wiki40b huggingface dataset:
Ακαδημαϊκή βιβλιοθήκη Ιωαννίνων

Η ιστορία της βιβλιοθήκης των Ιωαννίνων

Το Πανεπιστήμιο Ιωαννίνων ιδρύθηκε το 1964. Έως το 1973 λειτούργησε ως παράρτημα του Αριστοτελείου Πανεπιστημίου Θεσσαλονίκης (Α.Π.Θ.). Η ίδρυση της Βιβλιοθήκης του Πανεπιστημίου Ιωαννίνων έγινε ταυτόχρονα με την ίδρυση του Πανεπιστημίου το 1964. Οι περιορισμοί που έθεταν οι κτηριακές εγκαταστάσεις του νέου Πανεπιστημίου και, κυρίως, η μεταφορά των μοντέλων που εφάρμοζε το Α.Π.Θ. στην οργάνωση των Βιβλιοθηκών του, είχαν ως αποτέλεσμα την εφαρμογή ενός κατανεμημένου συστήματος Βιβλιοθήκης με τη λειτουργία Σπουδαστηρίων και μιας συντονιστικής υπηρεσίας, της «Κεντρικής Βιβλιοθήκης». Το πρότυπο οργάνωσης με τη λειτουργία Σπουδαστηρίων και συλλογών στις τότε Έδρες εγκαταλείφθηκε σταδιακά με την ίδρυση νέων Τμημάτων, τα οποία οργάνωσαν Βιβλιοθήκες σε επίπεδο Τμήματος. Έτσι, την ίδρυση του κάθε νέου Τμήματος ακολουθούσε η δημιουργία της αντίστοιχης Βιβλιοθήκης. Όμως  το 2000 ξεκινάει ένα νέο έργο εγκατάστασης και οργάνωσης της Βιβλιοθήκης του Πανεπιστημίου Ιωαννίνων.Το συγχρηματοδοτούμενο ΄Εργο του ΕΠΕΑΕΚ ΙΙ σε συνέχεια από το ΕΠΕΑΕΚ Ι «Εγκατάσταση σε νέο κτήριο και ηλεκτρονική οργάνωση της βιβλιοθήκης του Πανεπιστημίου Ιωαννίνων» συνέβαλλε και συμβάλλει ουσιαστικά στην ανάδειξη της Βιβλιοθήκης και Κέντρου Πληροφόρησης του Πανεπιστημίου Ιωαννίνων ως ενός χώρου αλληλεπίδρασης και μετάδοσης της γνώσης.

Σύνοψη

Τέλος, θα ήταν σκόπιμο να αναφέρουμε  ότι η βιβλιοθήκη και ως κέντρο πληροφόρησης του Πανεπιστημίου Ιωαννίνων συγκροτείται από:
Την Κεντρική βιβλιοθήκη, η οποία στεγάζεται σε ιδιαίτερο κτήριο στο κέντρο της πανεπιστημιούπολης Ιωαννίνων και καλύπτει τα γνωστικά αντικείμενα της Ιατρικής, Φυσικής,  Χημείας, Πληροφορικής, Οικονομικών Επιστημών, Πλαστικών Τεχνών και Επιστημών της Τέχνης, Επιστήμης και Τεχνολογίας Υλικών, Βιολογικών Εφαρμογών και Τεχνολογιών, Παιδαγωγικού Δημοτικής Εκπαίδευσης, Παιδαγωγικού Νηπιαγωγών, Φιλοσοφίας-Παιδαγωγικής-Ψυχολογίας και Ιστορίας-Αρχαιολογίας-Φιλολογίας.
Τη βιβλιοθήκη  Τμήματος Μαθηματικών, η οποία στεγάζεται στο κτήριο του Τμήματος Μαθηματικών, στον 1ο όροφο.
Τη Βιβλιοθήκη Πανεπιστημιακής Σχολής Αγρινίου που καλύπτει τα γνωστικά αντικείμενα των τμημάτων:
Α. Διαχείρισης Περιβάλλοντος και Φυσικών Πόρων
Β. Οργάνωσης και Διαχείρισης Αγροτικών Εκμεταλλεύσεων 
Γ. Διαχείρισης  Πολιτισμικού Περιβάλλοντος και Τεχνολογιών.
Την Συλλογή Αποθήκευσης, η οποία περιλαμβάνει υλικό περιορισμένης ζήτησης (παλαιούς τόμους περιοδικών και βιβλίων) και στεγάζεται στο Υπόγειο  και Ισόγειο του κτηρίου της πρώην βιβλιοθήκης της Ιατρικής Σχολής, στην Πανεπιστημιούπολης Ιωαννίνων.
Ματέο Κόβασιτς

Νεανικά χρόνια

Γεννήθηκε στο Λιντς της Αυστρίας από Κροάτες γονείς. Ξεκίνησε την επαγγελματική του καριέρα στη Ντιναμό Ζάγκρεμπ σε ηλικία 16 ετών με την οποία κέρδισε δύο τίτλους πρωταθλήματος πριν αποκτηθεί από την ιταλική Ίντερ  το 2013 σε ηλικία μόλις 19 ετών.

Ίντερ

Στις 31 Ιανουαρίου 2013 ο Κόβασιτς μεταγράφηκε στην Ίντερ με συνολικό ποσόν μεταγραφής τα €11 εκατομμύρια άμεσα και €4 εκατομμύρια, αν η Ίντερ προκρινόταν στο Τσάμπιονς Λιγκ. Έκανε ντεμπούτο στο πρωτάθλημα Ιταλίας στις 3 Φεβρουαρίου 2013. Φόρεσε το νούμερο 10 που κατείχε πιο πριν ο Γουέσλεϊ Σνάιντερ.

Ρεάλ Μαδρίτης

Στις 16 Αυγούστου 2015 ο προπονητής της Ίντερ, Ρομπέρτο Μαντσίνι επιβεβαίωσε τη μετακίνηση του Κόβασιτς στη Ρεάλ Μαδρίτης. Όπως δήλωσε, η Ίντερ αναγκάστηκε να πουλήσει τον παίκτη λόγω των κανονισμών του Financial Fair Play που έχει θέσει η UEFA. Ο Κόβασιτς υπέγραψε συμβόλαιο διάρκειας 6 ετών.

Τσέλσι

Τον Αύγουστο του 2018 υπέγραψε στην Τσέλσι.

Εθνική Κροατίας

Έκανε ντεμπούτο στην εθνική ομάδα της χώρας του στις 22 Μαρτίου 2013 σε αγώνα της προκριματικής φάσης του Παγκόσμιου Κυπέλλου 2014 εναντίον της Σερβίας.
Μανασσής Ηλιάδης

Βιογραφία

Γεννήθηκε στο Μελενίκο, όπου και πήγε σχολείο. Αποδήμησε στην Ιταλία όπου σπούδασε ιατρική στο Πανεπιστήμιο της Πάδοβας και της Βονωνίας. Αφού αποφοίτησε πήγε και εγκαταστάθηκε στη Βλαχία, εξασκώντας το επάγγελμα του Ασκληπιού, και διδάσκοντας παράλληλα φιλοσοφία στο Λύκειο του Βουκουρεστίου. Ο Αλέξανδρος Υψηλάντης τον έστειλε στην Ιταλία και τη Γερμανία για να τελειοποιήσει την κατάρτισή του στην φυσικομαθηματική, και του αγόρασε τα απαραίτητα επιστημονικά όργανα. Επέστρεψε στη Δακία όπου και δίδαξε έως το θάνατό του το 1805.
Άφησε μεγάλο αριθμό συγγραμμάτων.
Διοργανώσεις Ε.Π.Σ. Ημαθίας 2014–15

Α2΄ Κατηγορία

Οι 25 ομάδες χωρίστηκαν σε δυο ομίλους , οι δυο πρώτοι κάθε ομίλου ανεβαίνουν στην Α1 και οι τελευταίες υποβιβάζονται.
Στην Α2 δε δήλωσαν συμμετοχή 2 σύλλογοι, ο Π.Α.Ο.Κορυφής  και η Α.Ε.Καμποχωρίου

Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ημαθίας. Το κύπελλο της περιόδου 2014–15 κατέκτησε η ομάδα του ΠΑΟΚ Αλεξάνδρειας.
Παναγιώτης Σγουρίδης

Προσωπική ζωή και σπουδές

Ο Παναγιώτης Σγουρίδης γεννήθηκε στις 16 Οκτωβρίου 1950 στην Ξάνθη με καταγωγή από την Κωνσταντινούπολη. Σπούδασε στο Αριστοτέλειο Πανεπιστήμιο Θεσσαλονίκης με ειδικότητα Αγρονόμου Τοπογράφου Μηχανικού.

Πολιτική σταδιοδρομία

Ο Παναγιώτης Σγουρίδης όταν τελείωσε το στρατιωτικό του εντάχθηκε στη Νεολαία ΠΑ.ΣΟ.Κ.. Στις δημοτικές εκλογές του 1982 εξελέγη δημοτικός σύμβουλος Δήμου Ξάνθης, θέση στην οποία επανεξελέγη το 1986.
Στις εκλογές του Ιουνίου του 1989 εξελέγη βουλευτής Ξάνθης, θέση στην οποία επανεξελέγη για έξι συνεχόμενες εκλογικές αναμετρήσεις (1990, 1993, 1996, 2000, 2004, 2007). Κατά την κοινοβουλευτική του θητεία υπηρέτησε ως Γ΄ Αντιπρόεδρος της Βουλής των Ελλήνων (1993-1996) και ως Β΄ Αντιπρόεδρος (1996-2004).
Το 2014 εντάχθηκε στους Ανεξάρτητους Έλληνες και συμμετείχε στο ευρωψηφοδέλτιο του κόμματος για τις ευρωεκλογές του 2014. Συμμετείχε επίσης στις εκλογές του Ιανουαρίου και του Σεπτεμβρίου του 2015 με τους Ανεξάρτητους Έλληνες αλλά δεν κατάφερε να εκλεγεί βουλευτής.
Τον Ιανουάριο του 2015, στην κυβέρνηση που σχηματίστηκε μεταξύ ΣΥ.ΡΙΖ.Α. και ΑΝ.ΕΛ. διορίσθηκε Υφυπουργός Αγροτικής Ανάπτυξης, θέση στην οποία παρέμεινε μέχρι την παραίτηση της κυβέρνησης τον Αύγουστο του 2015. Το Σεπτέμβριο του ίδιου έτους τοποθετήθηκε Υφυπουργός Υποδομών, Μεταφορών και Δικτύων στην δεύτερη κυβέρνηση Τσίπρα, μετά την παραίτηση του Δημήτρη Καμμένου. Στις 24 Φεβρουαρίου 2016 λόγω διαφωνίας του με τον Πρωθυπουργό υπέβαλλε την παραίτησή του και τον αντικατέστησε η Μαρίνα Χρυσοβελώνη.
Στις 11 Νοεμβρίου, ανέλαβε Αντιπρόεδρος των Ανεξαρτήτων Ελλήνων, ύστερα από πρόταση του Πάνου Καμμένου κατά το 3ο Συνέδριο του κόμματος.

Άλλες δραστηριότητες

Ο Παναγιώτης Σγουρίδης έχει διατελέσει πρόεδρος του Τμήματος Ανατολικής Μακεδονίας-Θράκης στο Τεχνικό Επιμελητήριο Ελλάδος για 5 χρόνια. Επίσης, διετέλεσε πρόεδρος του συλλόγου "Ασπίδα" Ξάνθης. Το 1985-1988 τοποθετήθηκε πρόεδρος του Γενικού Νοσοκομείου Ξάνθης.
Αρθρογραφεί σε διάφορες εφημερίδες τοπικές και αθηναϊκές και ασχολείται με την φροντίδα των αμπελιών του και την παραγωγή και διάθεση του τοπικού οίνου Αβδήρων του κτήματος Σγουρίδη.
Ούγος Ζ΄ του Λουζινιάν

Βιογραφία

Ήταν γιος και διάδοχος του Ούγου ΣΤ΄ κυρίου του Λουζινιάν και, ως Ούγου Α΄, κόμη του Λα Μαρς και της Ιλντεγκάρντε, κόρης του Αιμερύ Δ΄ υποκόμη του Τουάρ.
Ο Ούγος Ζ΄ υπήρξε ένας από τους σημαντικότερους Σταυροφόρους, συμμετέχοντας το 1147 στην Β΄ Σταυροφορία στο πλευρό του Λουδοβίκου Ζ΄ της Γαλλίας.
Σαντζάκι του Μοριά

Το σαντζάκι του Μοριά (τουρκικά : Mora sancak) ήταν διοικητική διαίρεση της Οθωμανικής Αυτοκρατορίας στην Πελοπόννησο κατά την Α΄Τουρκοκρατία. Δημιουργήθηκε το 1461 και διατηρήθηκε έως το 1661 που προβιβάστηκε σε Βιλαέτι. Διοικητικά ανήκε στο Βιλαέτι της Ρωμυλίας κι εδαφικά περιελάμβανε όλη την Πελοπόννησο.
Όταν δημιουργήθηκε το 1461 το Σαντζάκι χωρίστηκε διοικητικά σε 17 ναχαγιέ. Αυτά ήταν : Βοστίτσα, Χλεμούτσι, Βούμερο, Κίρεβούκορ, Αρκαδιά (Κυπαρισσία), Λεοντάρι, Κόρινθος, Παλιά Πάτρα, Καλάβρυτα, Μιχαλού (Μουχλί), Μπεζενίκ (Βλαχέρνα), Χαλανδρίτσα, Σαντομίρι (Σανταμέρι), Γρεβενά, Άγιος Ηλίας, Γαρντίτσκο και του Μυστρά.
Τον 16ο αιώνα χωρίστηκε σε Καζάδες, ο Μιχαήλ Σακελλαρίου αναφέρει συγκρίνοντας με τα ενετικά τεριτόρια τους καζάδες (λανθασμένα τους αναφέρει Βιλαέτια) : Ναυπλίου, Άργους, Κορίνθου, Καλαβρύτων, Βοστίτσας, Πατρών, Γαστούνης, Φαναρίου, Αρκαδιάς, Ναβαρίνου, Κορώνης, Μεθώνης, Ανδρούσας, Καλαμάτας, Καρύταινας, Λεονταρίου, Τριπολιτσάς, Αγίου Πέτρου, Μονεμβασίας, Μυστρά, Ανατολικής Μάνης και Δυτικής Μάνης.
Πρωτεύουσα του Σαντζακίου ήταν αρχικά ο Μυστράς από το 1461 έως το 1540.
Μονάδα Κινητής Υποδιαστολής

Βιβλιοθήκες υπολογισμών κινητής υποδιαστολής

Ορισμένες μονάδες υποστηρίζουν μόνο απλούς υπολογισμούς κινητής υποδιαστολής: πρόσθεση, αφαίρεση και πολλαπλασιασμό. Όμως ακόμα και οι πιο πολύπλοκες FPU έχουν ένα πεπερασμένο αριθμό υπολογισμών που μπορούν να κάνουν.
Όταν ο επεξεργαστής εκτελεί ένα πρόγραμμα που απαιτεί υπολογισμούς κινητής υποδιαστολής οι οποίοι δεν υποστηρίζονται από το υλικό, ο επεξεργαστής χρησιμοποιεί μια σειρά απλούστερων υπολογισμών. Σε συστήματα που δεν υποστηρίζουν κάποια μονάδα υπολογισμών κινητής υποδιαστολής, ο επεξεργαστής προσομοιώνει τους υπολογισμούς χρησιμοποιώντας μια σειρά απλούστερων αριθμητικών υπολογισμών, που εκτελούνται στην αριθμητική και λογική μονάδα.
Το λογισμικό που χρησιμοποιείται για να κατηγοριοποιήσει αυτή τη σειρά των υπολογισμών, για να προσομοιωθεί εικονικά ένας υπολογισμός κινητής υποδιαστολής, περιλαμβάνεται σε μια ειδική βιβλιοθήκη.

Ενσωματωμένες FPU

Σε ορισμένες περιπτώσεις οι FPU είναι εξειδικευμένες και χωρισμένες μεταξύ απλών πράξεων κινητής υποδιαστολής (πρόσθεση και αφαίρεση) και πιο περίπλοκων υπολογισμών (διαίρεση). Σε ορισμένες περιπτώσεις, μόνο οι πιο απλοί υπολογισμοί είναι ενσωματωμένοι στο υλικό ή σε μορφή μικροκώδικα, ενώ οι πιο πολύπλοκοι υπολογισμοί υλοποιούνται με προγραμματιστικές ρουτίνες (γραμμένες σε συμβολική γλώσσα ή σε μια γλώσσα προγραμματισμού υψηλού επιπέδου).

Πρόσθετες FPU

Τη δεκαετία του 1980, στους υπολογιστές της IBM, το σύνηθες ήταν η FPU να είναι εντελώς ξεχωριστή και ανεξάρτητη από τη λειτουργία του επεξεργαστή, και συνήθως πωλούνταν ξεχωριστά ως προαιρετικό πρόσθετο. Αγοράζονταν μόνο αν χρειαζόταν να επιταχυνθούν ή να εκτελεστούν μαθηματικά προγράμματα.
Οι επεξεργαστές 8088 και 8086 είχαν και μια πρόσθετη υποδοχή για αυτόν τον συνεπεξεργαστή, τον 8087, όπως και οι άμεσοι διάδοχοι τους είχαν αντίστοιχο.
Από τον επεξεργαστή 80486 και μετά, η μονάδα υπολογισμών κινητής υποδιαστολής ενσωματώθηκε στον επεξεργαστή. Μοναδική εξαίρεση αποτέλεσε ο 80486SX. Ο συγκεκριμένος επεξεργαστής είχε πρόσθετη υποδοχή για τον συνεπεξεργαστή του, τον 80487, ο οποίος στην πραγματικότητα ήταν ένας ολοκληρωμένος επεξεργαστής με ενσωματωμένη FPU. Σε περίπτωση που τοποθετούνταν στο σύστημα, ο 80486SX απενεργοποιούνταν.
Σε αντίθεση με την σειρά x87, πολλές εταιρείες κατασκεύαζαν συνεπεξεργαστές για την σειρά x86.
Εκτός από τις αρχιτεκτονικές της Intel, οι FPU με τη μορφή συνεπεξεργαστών μπορούσαν να χρησιμοποιηθούν και από τους επεξεργαστές Motorola 68000. Συγκεκριμένα οι επεξεργαστές Μοtorola 68020/68030 χρησιμοποιούσαν τις FPU 68881 και 68882, στους σταθμούς εργασίας της σειράς Sun 3. Συχνά τοποθετούνταν και στα υψηλότερης απόδοσης μοντέλα των υπολογιστών Apple Macintosh και Commodore Amiga, αλλά δεν συναντάτο σε χαμηλότερα μοντέλα, εκτός από τους υπολογιστές της ΙΒΜ. Με την κατασκευή του 68040, η Motorola ενσωμάτωσε την FPU στον επεξεργαστή, αλλά όπως και στη σειρά επεξεργαστών x86 της Ιντελ, διαθέτονταν και ένας επεξεργαστής (ο 68LC040) χωρίς ενσωματωμένη FPU.
Πλάκα Αττικής

Κοινότητα Πλάκας

Η κοινότητα Πλάκας υπήρξε για διάστημα μόλις οκτώ ετών. Αποσπάστηκε από την κοινότητα Κερατέας το 1929 (ΦΕΚ 221Α - 06/07/1929) ενώ καταργήθηκε και επανεντάχθηκε στην κοινότητα Κερατέας το 1937 (ΦΕΚ 298Α - 03/08/1937). Έδρα της κοινότητας ήταν η Πλάκα.
305 Γορδονία

Φυσικά χαρακτηριστικά

Η διάμετρος της Γορδονίας υπολογίσθηκε σε 49,2 χιλιόμετρα, ενώ η μάζα της εκτιμάται σε 124 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,227 (από δεδομένα του IRAS). Η Γορδονία περιστρέφεται γύρω από τον εαυτό της μία φορά κάθε 16 ώρες και 12 περίπου λεπτά, μία σχετικώς αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν.
Λίμνη Σεμετέσκο

Η Λίμνη Σεμετέσκο (σερβικά : Семетешко) είναι φυσική λίμνη της Σερβίας στην περιφέρεια Ράσκα. Βρίσκεται στη δυτική πλευρά του όρους Κοπαονίκ, κοντά στο χωριό Σεμέτες, 200 μέτρα από το Εθνικό πάρκο Κοπαονίκ. Από γεωλογική άποψη, η λίμνη δημιουργήθηκε πριν εκατομμύρια χρόνια, από τους παγετώνες.
Έχει κυκλική διάμετρο 60 μέτρων ενώ έχει πάντα το ίδιο επίπεδο και τροφοδοτείται με νερό από υποβρύχιες πηγές και από δύο πηγές πάνω από τη λίμνη. Λόγω του μεγάλου πλάτους και βάθους των υποθαλάσσιων πόρων, το κεντρικό τμήμα της λίμνης έχει σχήμα χωνιού και είναι πρακτικά αδύνατο να μετρηθεί το βάθος της. Πολλοί δύτες έχουν προσπαθήσει, αλλά κανείς δεν τόλμησε να βουτήξει βαθύτερα από τα 15 μέτρα λόγω των ισχυρών ρευμάτων. Η μέση θερμοκρασία του νερού είναι 10 °C τον Ιούλιο και τον Αύγουστο έως 20 °C. Κοντά της περνά ο ποταμός Σεμετέσκο.
Στην λίμνη διαμορφώνονται πλωτά νησιά όπου υπάρχουν φυτά και δέντρα. Όταν ο άνεμος φυσάει, το νησί κινείται γύρω από τη λίμνη. Λόγω αυτών των πλωτών νησιών η λίμνη ανακηρύχθηκε υδρολογικό μνημείο της φύσης.
Διαθέτει πολλά ψάρια: κυπρίνους και Λορίν , και είναι ως εκ τούτου ελκυστική για τους ψαράδες. Ένα από τα αυτόχθονα ερπετά της λίμνης είναι η σαλαμάνδρα.
Νοτιοδυτικά της βρίσκονται οι ιαματικές πηγές της Γιασανίκα και υπάρχουν δύο λίμνες της ίδιας γεωλογικής εποχής.
Οικογένεια Μειζομάτη

Οι Μειζομάτηδες ήταν αριστοκρατική Ρωμαϊκή οικογένεια, που ανέβηκε σε αξιώματα στην Αυτοκρατορία της Τραπεζούντας. Η καταγωγή τους ήταν ο Πόντος και το Μεσοχάλδιο.
Ήταν ισχυρή οικογένεια: το 1342, μαζί με άλλες αριστοκρατικές οικογένειες, ανακήρυξαν αυτοκράτορα τον Ιωάννη Γ΄ Μεγάλο Κομνηνό. Γνωστότερα μέλη της οικογένειας είναι οι αδελφοί Γρηγόριος μέγας δομέστικος & μέγας στρατοπεδάρχης και ο Μιχαήλ.
1850 Κόχουτεκ

Φυσικά χαρακτηριστικά

Τα φυσικά χαρακτηριστικά του Κόχουτεκ είναι άγνωστα.
Κάρολος Λουδοβίκος Φρειδερίκος του Μεκλεμβούργου

Βιογραφία

Ήταν ο δευτερότοκος γιος του Αδόλφου-Φρειδερίκου Β΄ δούκα του Μεκλεμβούργου-Στρέλιτς και της Χριστιανής-Αιμιλίας, κόρης του Χριστιανού-Γουλιέλμου Α΄ πρίγκιπα του Σβάρτσμπουρκ-Ζόνντερσχάουζεν.
Το 1753 απεβίωσε στο Μίροβ (Mirow) σε ηλικία 44 ετών.
Εζέν Μανγκαλαζά

Πολιτική καριέρα

Γεννήθηκε στην Αμποντιβοάνιο στα βορειοανατολικά του νησιού, στις 13 Ιουλίου 1950) Δίδαξε ως καθηγητής στο πανεπιστήμιο της Τολιάρα τη δεκαετία του 1980 και από το 1987 ως το 1989 ήταν διευθυντής προσωπικού και ανθρώπινων πόρων στο αυτόνομο λιμάνι της Τοαμασίνα. Εξελέγη βουλευτής στις εκλογές του 1989 με το κόμμα AREMA στην εκλογική περιφέρεια Μανανάρα-Νορτ. Υπηρέτησε στο βουλευτικό αξίωμα ως το 1991, οπότε και διαλύθηκε η εθνοσυνέλευση. Από το 1989 ως το 2002 ήταν πρύτανης στο πανεπιστήμιο της Τοαμασίνα  και δίδαξε εκεί φιλοσοφία και ανθρωπολογία.

Πρωθυπουργός

Κατά την πολιτική κρίση που ξέσπασε το 2009 , οι 4 κύριες πολιτικές ομάδες κατέληξαν σε συμφωνία στις 6 Οκτωβρίου του 2009. Με βαση τη συμφωνία, Μεταβατικός Πρόεδρος θα παρέμενε ο Αντρί Ραζοελινά ενώ ο Μανγκαλαζά διοριζόταν πρωθυπουργός, σε αντικατάσταση του Μονζά Ροϊντεφό. Ο Μανγκαλαζά ήταν πρόσωπο κοινής αποδοχής και είχε προταθεί από τους υποστηρικτές του πρώην προέδρου Ντιντιέ Ρατσιράκα. Την περίοδο εκείνη ο Μανγκαλαζά θεωρούνταν πρόσωπο με αβέβαια πολιτική ταυτότητα και η επιλογή του για την πρωθυπουργία θεωρήθηκε έκπληξη.
Στις 9 Οκτωβρίου ο Ραζοελινά κατέστησε σαφές ότι θα διόριζε πρωθυπουργό τον Μανγκαλαζά. Ωστόσο, ο Ροϊντεφό αρνήθηκε να παραιτηθεί και στις 10 Οκτωβρίου δήλωσε ότι ηγείτο μιας νόμιμης κυβέρνησης και η αποστολή του συνεχιζόταν. Ο ίδιος τόνισε ότι δεν είχε υπογραφεί η συμφωνία από τους επικεφαλής των πολιτικών παρατάξεων και ότι δεν μπορούσε να ανατραπεί με τη διαμεσολάβηση των ξένων δυνάμεων. Προερχόμενος από το Παρίσι, ο Μανγκαλαζά έφτασε στη Μαδαγασκάρη στις 10 Οκτωβρίου και ο Ραζοελινά, αψηφώντας τις αντιρρήσεις του Ροϊντεφό, τον διόρισε στην πρωθυπουργία αργότερα την ίδια ημέρα. Ο Ροϊντεφό προσέφυγε στο Συμβούλιο του Κράτους στις 12 Οκτωβρίου 2009, απαιτώντας την ακύρωση του διατάγματος με το οποίο διορίστηκε ο Μανγκαλαζά, ισχυριζόμενος ότι η διαδικασία παρουσίαζε σφάλματα και ότι οι ηγέτες των παρατάξεων χρειαζόταν να υπογράψουν τη συμφωνία με σκοπό την κύρωσή της. Στις 15 Οκτωβρίου η ισχύς του διατάγματος ανεστάλη από το Συμβούλιο ωστόσο λίγες ημέρες αργότερα το τελευταίο αρνήθηκε να ακυρώσει το διορισμό στην τελεσίδική του απόφαση που εκδόθηκε στις 22 Οκτωβρίου 2009.
Τελικά ο Ροϊντεφό συμφώνησε να αναλάβει την πρωθυπουργία ο Μανγκαλαζά και ο τελευταίος ορκίστηκε επίσημα στις 13 Νοεμβρίου του 2009, όμως απολύθηκε από τον Ραζοελινά στις 18 Δεκεμβρίου.
Εταιρεία Ζυθοποίας Τέντονγκανγκ

Ιστορία

Το 2000, η κυβέρνηση της Βόρειας Κορέας αποφάσισε να αγοράσει ένα ζυθοποιείο. Σε αυτό το σημείο, έχοντας καλές σχέσεις με τη Δύση, μέσω συνδέσεων με τη Γερμανία, αγόρασε το άθικτο και ακόμα στη θέση του εργοστάσιο ζυθοποιίας στο κλειστό Ούσερς οφ Τράουμπριντζ στο Ουίλτσαϊρ της της Αγγλίας για 1.5 εκατομμύρια λίρες μέσω του μεσίτη Ούι Όεμς. Καθώς υπήρχαν ανησυχίες ότι θα μπορούσε να χρησιμοποιηθεί για παραγωγή χημικών όπλων, μετά από διαβεβαιώσεις του Πίτερ Γουόρντ της εταιρείας ζυθοποιίας Thomas Hardy Brewing and Packaging αγόρασε το εργοστάσιο, και μετά έστειλε μια ομάδα από τη Βόρεια Κορέα για να ταξιδέψει στο Τράουμπριτζ ώστε να το αποσυναρμολογήσει. Τα θεμέλια του εργοστάσιο μπύρας Τέντονγκανγκ τέθηκαν στις 15 Ιανουαρίου 2000. Επανεγκαταστάθηκε και λειτουργεί από το 2002. Η ζυθοποιία βρίσκεται στην επαρχία Σάντονγκ της Πιονγιάνγκ.
Η μπύρα πήρε το όνομά του από τον Ποταμό Τέντονγκ, που διασχίζει το κέντρο της Πιονγιάνγκ.
Στις 3 Ιουλίου 2009, μια διαφήμιση για το προϊόν μεταδόθηκε στη κρατική Κορεατική Κεντρική Τηλεόραση σε μια σπάνια κίνηση, καθώς υπάρχουν πολύ λίγες διαφημίσεις στη βορειοκορεατική τηλεόραση. Μεταδόθηκε τρεις φορές.

Προϊόντα

Η Εταιρεία Ζυθοποιίας Τέντονγκανγκ είναι ως επί το πλείστον γνωστή εκτός της ΛΔ Κορέας ως παραγωγός της μπύρας Τέντονγκανγκ η οποία είναι η ναυαρχίδα της μπύρας των εταιρειών. Ωστόσο, η ζυθοποιία παράγει επίσης ένα ακόμα εμπορικό σήμα, το εμπορικό σήμα μιας μαύρης μπύρας και μπύρας ρυζιού.
Ένας Αμερικανός Λυκάνθρωπος στο Λονδίνο

Πλοκή

Δύο νέοι τουρίστες ο Ντέιβιντ και ο Τζακ ενώ περπατούν στην αγγλική ύπαιθρο δέχονται επίθεση από ένα τριχωτό τέρας που μοιάζει με λύκο. Ο Τζακ δολοφονείται από το τέρας ενώ ο Ντέιβιντ γλιτώνει και διασώζεται βαριά τραυματισμένος από τους ντόπιους. Ο νέος Αμερικανός ξυπνάει σε ένα νοσοκομείο του Λονδίνου για να διαπιστώσει ότι η ζωή του έχει αλλάξει. Περίεργοι εφιάλτες καθώς και επισκέψεις από το νεκρό φίλο του τον βασανίζουν διαρκώς. Σύντομα όμως θα έχει πανσέληνο και ο Ντέιβιντ θα αλλάξει!

Παραγωγή

Σύμφωνα με την Entertainment Weekly, στην ταινία ξεχώρισαν τα, βραβευμένα με όσκαρ, εφέ μεταμόρφωσης του Ρικ Μπέικερ, τα οποία άλλαξαν το makeup στις ταινίες τρόμου την δεκαετία του 1980.

Κληρονομιά

Ριμέικ
Τον Ιούνιο του 2009, ανακοινώθηκε ότι η Dimension Films δούλευε με τους παραγωγούς Σέιν και Μπράιαν Φαρστ σε ένα ριμέικ της ταινίας.
Συνέχειες
Την ταινία ακολούθησε μια συνέχεια με τίτλο Ένας Αμερικανός Λυκάνθρωπος στο Παρίσι το 1997.
Θεοχάρης Σαρίκας

Βιογραφικά στοιχεία

Ο Θεοχάρης Σαρίκας γεννήθηκε στα τέλη του 19ου αιώνα στη Άφυτο Χαλκιδικής. Αγωνίστηκε κατά το Μακεδονικό Αγώνα, ως οπλαρχηγός, έχοντας συγκροτήσει ένοπλο σώμα. Έδρασε με το σώμα του στην περιοχή Αλμωπίας σε συνεργασία με τον αξιωματικό Γ. Κονδύλη. Ο Θεοχάρης Σαρίκας συνεργάστηκε με το σώμα του, με τα σώματα των Χρήστου Βέσκου (καπετάν Τσώτσου) και Φιλόλαου Πηχεώνα (καπετάν Φιλώτα) στην περιοχή Μπαχόβου (Προμάχων) κατά το 1907, σε κοινές επιχειρήσεις κατά Βουλγαρικών ένοπλων ομάδων.
Alle Jahre wieder

Alle Jahre wieder είναι ένα από τα γνωστότερα χριστουγεννιάτικα τραγούδια. Οι στίχοι του γράφτηκαν το 1837 από τον Βίλχελμ Χάυ, ενώ η πιο κοινή μελωδία πιστεύεται ότι είναι του Φρίντριχ Σίλχερ, και συμπεριέχεται στον κύκλο τραγουδιών Zwölf Kinderlieder aus dem Anhange des Speckter’schen Fabelbuches του έτους 1842. Το τραγούδι μελοποιήθηκε επίσης από τον Ερνστ Άνσουτς και από τον Κρίστιαν Χάινριχ Ρινκ το 1827.
Αγγλοαμερικανικός πόλεμος του 1812

Ο πόλεμος

Ο πόλεμος ξεκίνησε όταν οι ΗΠΑ επιτέθηκαν στις καναδικές επαρχίες από το 1812 έως το 1813 ωστόσο οι Βρετανοί υπερασπίστηκαν αποτελεσματικά τα εδάφη τους. Το 1813 ο αμερικανικός και ο βρετανικός στόλος ήρθαν αντιμέτωποι στη Λίμνη Ήρι. Την μάχη νίκησαν οι Αμερικάνοι εξασφαλίζοντας τον έλεγχο της λίμνης. Ύστερα οι Αμερικάνοι έκαψαν και λεηλάτησαν το Τορόντο που αργότερα αποκάλεσαν Γιορκ.
Το 1814 περισσότεροι Βρετανοί στρατιώτες έφτασαν στις ΗΠΑ. Έκαψαν την Ουάσινγκτον και επιτέθηκαν στην Βαλτιμόρη. Κατά την διάρκεια αυτή της μάχη ένας δικηγόρος, ο Φράνσις Σκοτ Κι, έγραψε ένα ποίημα. Λόγια αυτού του ποιήματος χρησιμοποιήθηκαν στην σύνθεση του Εθνικού ύμνου των Ηνωμένων Πολιτειών. Η τελευταία μάχη έγινε τον Ιανουάριο του 1815. Οι Βρετανοί επιτέθηκαν στη Νέα Ορλεάνη και έχασαν έναντι του στρατηγού Άντριου Τζάκσον. Η μάχη αυτή διεξήχθη μετά την υπογραφή της συνθήκης ειρήνης.
Εθνική Νότιας Κορέας (καλαθοσφαίριση γυναικών)

Συμμετοχή σε διεθνείς διοργανώσεις

Η ομάδα της Νότιας Κορέας αποτελεί ένα από τα ισχυρότερα αντιπροσωπευτικά συγκροτήματα στην Ασία και στον κόσμο. 
Μετρά έξι συμμετοχές σε Θερινούς Ολυμπιακούς Αγώνες, έχοντας κερδίσει και το ασημένιο μετάλλιο στους Αγώνες του Λος Άντζελες το 1984. Εξίσου σημαντικές επιτυχίες της χώρας σε παγκόσμιο επίπεδο ήταν τα ασημένια μετάλλια που κέρδισε στα Παγκόσμια Πρωταθλήματα Γυναικών του 1967 στην Τσεχοσλοβακία και του 1979 οπότε και ήταν η διοργανώτρια χώρα.
Σε ό,τι αφορά το Πρωτάθλημα Ασίας της FIBA, η Νότια Κορέα έχει συμμετάσχει σε όλες τις διοργανώσεις από την αρχή του θεσμού το 1965. Σε όλες τις συμμετοχές της έχει τερματίσει εντός της κορυφαίας τριάδας, έχοντας συγκεντρώσει δώδεκα χρυσά μετάλλια, τα περισσότερα από κάθε άλλη χώρα. Η Νότια Κορέα διαθέτει, παράλληλα, δικαίωμα συμμετοχής σε διοργανώσεις της EABA, θυγατρικής της FIBA Asia για την περιοχή της Ανατολικής Ασίας.
Επίσης, διαθέτει δικαίωμα συμμετοχής στους Ασιατικούς Αγώνες και στους Αγώνες Ανατολικής Ασίας υπό τη σκέπη της Διεθνούς Ολυμπιακής Επιτροπής. Έχει αναδειχθεί τέσσερις φορές Πρωταθλήτρια Εθνική Ομάδα σε Ασιατικούς Αγώνες, και συγκεκριμένα κατά τα έτη 1978, 1990, 1994 και 2014.
Νικόλας Μπράβος

Βιογραφικό

Γεννήθηκε το 1991 στην Αθήνα και μεγάλωσε στο Ξυλόκαστρο. Τελειώνοντας το σχολείο πέρασε στην Ιατρική Σχολή Αθηνών και συγκεκριμένα ήταν ένας από τους 14 αριστούχους ενώ παράλληλα ξεκίνησε να ασχολείται και με την υποκριτική .

Τηλεόραση

Έκανε την πρώτη του τηλεοπτική εμφάνιση το 2013 στην κωμική σειρά Μην αρχίζεις τη μουρμούρα συμμετέχοντας σε δύο επεισόδια . Τις σεζόν 2013-2015 συμμετείχε στην κωμική σειρά Μοντέρνα Οικογένεια στο MEGA ενώ ακολούθησαν οι συμμετοχές του στις σειρές Δια Ταύτα και "Τρίχες". Το 2015 είχε έκανε μια guest εμφάνιση στα τελευταία 30 επεισόδια της δραματικής σειράς Δικαίωση στο ρόλο του Δημήτρη Δαράκη. Τις σεζόν 2015-2017 είχε έναν από τους πρωταγωνιστικούς ρόλους στην καθημερινή σειρά του ANT1 Δίδυμα Φεγγάρια . Τη σεζόν 2018-2019 πρωταγωνιστεί στην κωμική σειρά Όσο Έχω Εσένα στον ΣΚΑΪ.

Κινηματογράφος

Έκανε το κινηματογραφικό του ντεμπούτο το 2012 πρωταγωνιστώντας στην ταινία "Red City" του Μάνος Τσίζεκ. 
Το 2017 έλαβε μέρος στην ταινία "The Bachelor 2".
Ψηφιδωτό της Ευρώπης (Μουσείο Σπάρτης, αρ. 279)

Ιστορικό του ευρήματος

Το ψηφιδωτό βρέθηκε το 1872 στον κήπο της οικίας του κυρίου Φουστάνου στην Σπάρτη. Ήταν σκεπασμένο από το έδαφος σε βάθος μισού μέτρου. Καταγράφτηκε από τον αρχαιολόγο Παναγιώτη Σταματάκη της Αρχαιολογικής Εταιρείας και μελετήθηκε για πρώτη φορά το 1874 από τον Γερμανό Χίρσφελντ (1847-1895). Ακολούθησε λεπτομερής περιγραφή από τους Ντρέσσελ (1845 - 1920) και Μιλχόφερ (1852-1903) που δημοσίευσαν για πρώτη φορά την λεπτομερή περιγραφή των εκθεμάτων της συλλογής του Αρχαιολογικού Μουσείου της Σπάρτης.

Περιγραφή

Είναι εμπνευσμένο από την μυθολογία και εικονίζει την αρπαγή της Ευρώπης από τον Δία που είναι μεταμορφωμένος σε ταύρο. Η Ευρώπη είναι καθισμένη στην πλάτη του ταύρου, ενώ αυτός κολυμπάει στην θάλασσα. Οι ταξιδιώτες έχουν για συνοδούς δύο δαφνοστεφανωμένους Έρωτες που κρατούν ουράνιο τόξο.